
Образец № 13
ПРОЕКТ НА ДОГОВОР

№ ....................
Днес, …………..2019 г. в град София между:
49-ТО ОСНОВНО УЧИЛИЩЕ „БЕНИТО ХУАРЕС”, със седалище и адрес на управление: гр. София, ул.„Константин Фотинов” № 4, Булстат: 000667503, представлявано от Яница Милева – директор, и Росица Василева – счетоводител, наричано за краткост ВЪЗЛОЖИТЕЛ, от една страна,  

и 

....................., със седалище и  адрес на управление: ......................................, E-mail адрес: ……………………,  факс: …………………….., ЕИК №....................................., представлявано от ............................................,  наричано по-долу за краткост ИЗПЪЛНИТЕЛ, от друга страна, 

на основание чл.20, ал.3,т.2 от Закона за обществените поръчки след изпращане на публична обява до Агенцията за обществени поръчки, обявена под ID № …….……………., и след проведена процедура по събиране на оферти за възлагане на обществената поръчка, с предмет: „Доставка на електрическа енергия по свободно договорени цени за нуждите на 49-то основно училище "Бенито Хуарес", гр. София от търговец на електрическа енергия и координатор на стандартна балансираща група за периода 2019 – 2020г.”се сключи настоящият договор за възлагане на обществена поръчка.
І.ПРЕДМЕТ НА ДОГОВОРА


Чл. 1. (1) ВЪЗЛОЖИТЕЛЯ възлага, а ИЗПЪЛНИТЕЛЯТ, притежаващ лицензия за дейността „търговия с електрическа енергия" на основание чл. 39, ал. 1, т. 5 от Закона за енергетиката и допълнение на лицензията с права и задължения за дейността „координатор на стандартна балансираща група", приема да извърши пълната процедура по регистриране на свободния пазар на електроенергия на обекта на ВЪЗЛОЖИТЕЛЯ, като от негово име и за негова сметка извърши всички действия за получаване на достъп до електроразпределителната мрежа, като клиент - потребител на свободния пазар и регистриране на обекти на краен клиент - потребител в пазара по свободно договорени цени и избор на координатор на балансираща група, като за целта ще бъде упълномощен за съответните действия от ВЪЗЛОЖИТЕЛЯ. 

(2) ВЪЗЛОЖИТЕЛЯ възлага, а ИЗПЪЛНИТЕЛЯТ приема да: 

2.1 Включи ВЪЗЛОЖИТЕЛЯ като непряк член на своя стандартна балансираща група съгласно Правилата за търговия с електроенергия (ПТЕЕ). Сумите по регистрираните небаланси за количествата електроенергия в заявените графици за доставка са за сметка на ИЗПЪЛНИТЕЛЯ. 

2.2. Регистрира ВЪЗЛОЖИТЕЛЯ пред Електроенергийния системен оператор (ЕСО) като активен член на пазара на електрическа енергия; 

2.3. Извършва доставка на определените съгласно ал. 3 прогнозни количества нетна активна електрическа енергия по цена и при условия, уговорени в настоящия договор и приложенията към него. 

2.4. Изготвя прогнози, регистрира графици, както и да извършва всички необходими дейности свързани с участието на ВЪЗЛОЖИТЕЛЯ на свободния пазара на електрическа енергия, съгласно Правилата за търговия с електроенергия (ПТЕЕ) и Закон за енергетиката (ЗЕ). 

(3) ИЗПЪЛНИТЕЛЯТ ще извършва доставка на прогнозно количество от приблизително 220 MWh нетна активна електрическа енергия за срок от 12 месеца с възможно отклонение в положителна или отрицателна посока. Този срок се удължава автоматично при същите условия, ако до изтичането му не е сключен договор със следващ изпълнител за доставка на ел. енергия, но не с повече от шест месеца.

(4) ВЪЗЛОЖИТЕЛЯТ си запазва правото на промяна в прогнозното количество в зависимост от възникналата необходимост. 

(5) Прогнозните количества се известяват (регистрират) на ЕСО под формата на графици за доставка, в които са отразени почасовите количества, които ИЗПЪЛНИТЕЛЯТ планира да доставя и продава на ВЪЗЛОЖИТЕЛЯ по силата и при условията на настоящия Договор. 

(6) По отношение на планирането и договарянето на конкретни количества нетна активна електрическа енергия се прилагат Правилата за търговия с електрическа енергия (ПТЕЕ). 
ІІ. ЦЕНИ И НАЧИН НА ПЛАЩАНЕ

Чл. 2. (1) Цената за доставка на един MWh нетна активна електрическа енергия (за средно и ниско напрежение) е: ................................. /............................./ лева без ДДС. Към тази сума се начислява ДДС, акциз и такса „Задължение към обществото”.

 (2) В цената по ал. 1 се включва единствено цена за доставка на нетна активна енергия, без допълнително да се начисляват суми за излишък и недостиг.

(3) В случаите на небаланси на електрическа енергия същите са за сметка на ИЗПЪЛНИТЕЛЯ.

(4) В цената са включени всички разходи, свързани с изпълнението на поръчката.

Чл. 3. Общата стойност на договора се формира на базата на направените през времето на действие на договора доставки на нетна активна електрическа енергия. 

Чл.4. (1) ВЪЗЛОЖИТЕЛЯТ заплаща доставената енергия в лева, след издаване от ИЗПЪЛНИТЕЛЯ на данъчната фактура – оригинал. Плащането се извършва с платежно нареждане по сметка на ИЗПЪЛНИТЕЛЯ.

(2) По време на действие на договора оферираната в Ценово предложение на

ИЗПЪЛНИТЕЛЯ цена на нетна активна електрическа енергия по чл. 2, ал. 1 не подлежи на увеличение.

(3) ВЪЗЛОЖИТЕЛЯТ не дължи плащане на такса за участие в балансираща група.

(4) Плащанията се извършват по банков път, по посочената от ИЗПЪЛНИТЕЛЯ сметка в срок от 20 (двадесет) календарни дни от датата на получаване на фактурата.

Банковата сметка на ИЗПЪЛНИТЕЛЯ е:

Банка ..................................

IBAN: .................................

BIC: ....................................

ІІІ. СРОК  И МЯСТО ЗА ИЗПЪЛНЕНИЕ

Чл.  5.  (1) Договорът влиза в сила от датата на регистрирането му в деловодството на ВЪЗЛОЖИТЕЛЯ и е валиден за срок от 12 /дванадесет/ месеца, считано от датата на регистрация на първия график за доставка.
(2) Мястото на изпълнение на договора е 49.ОУ "Бенито Хуарес", с адрес: гр. София 1517 ул. Константин Фотинов № 4.

ІV. ПРАВА И ЗАДЪЛЖЕНИЯ НА СТРАНИТЕ ПО ДОГОВОРА

Чл.6. (1) ИЗПЪЛНИТЕЛЯТ е длъжен:

1. да осъществява доставката на ел. енергия и мониторинга по отношение на обектите, визирани в чл. 5, ал. 2 при спазване на действащите в страната стандарти и правила за този вид дейности;
        2. да включи ВЪЗЛОЖИТЕЛЯ в пазара на балансираща енергия, чрез изграждане на стандартна балансираща група с координатор ИЗПЪЛНИТЕЛЯ, без ВЪЗЛОЖИТЕЛЯ да заплаща такса за участие;

        3. да извършва всички необходими действия, съгласно действащите към момента ПТЕЕ така, че да осигури изпълнението на настоящия договор;

        4. да уведомява ВЪЗЛОЖИТЕЛЯ незабавно при: невъзможност на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури, в номерата на банковите си сметки и др.;


5. да поддържа валиден лиценза си за доставка на ел. енергия от доставчик последна инстанция, издаден от КЕВР, включващ и дейността „координатор на  стандартна балансираща група” за срока на договора;


6. да уведоми писмено ВЪЗЛОЖИТЕЛЯ в тридневен срок от настъпване на някое от следните обстоятелства: загуба на лиценз, влизане в производство по ликвидация или несъстоятелност;



7. да уведомява незабавно ВЪЗЛОЖИТЕЛЯ за всички обстоятелства, които възпрепятстват или биха могли да възпрепятстват изпълнението на този договор;

        
8. да предоставя на ВЪЗЛОЖИТЕЛЯ поисканите от него и уговорени в този Договор информация, данни или документи по начина и в сроковете, посочени в Договора;

9. да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия;

10. да изпълнява задълженията си по настоящия договор с грижата на добър търговец и в съответствие с условията по договора от 00:00 ч. до 24:00 ч. в работни, почивни и празнични дни в рамките на договорения период;
     11. да осигурява такова количество електрическа енергия, което напълно съответства на нуждите на ВЪЗЛОЖИТЕЛЯ, съгласно регистрираните дневни графици и на изискванията на настоящия договор;



12. да извършва фактуриране на доставената електрическа енергия съгласно отчетеното количество по електромерите на ВЪЗЛОЖИТЕЛЯ.



13. да поема за своя сметка разходите за цялото количество небаланси /недостиг и излишък/ на ел. енергия на ВЪЗЛОЖИТЕЛЯ, съгласно разликата между заявената в Дневните графици за доставка и реално потребената ел. енергия, отчетена по електромерите на ВЪЗЛОЖИТЕЛЯ;



14. да осигури следното лице за връзка с ВЪЗЛОЖИТЕЛЯ, което да отговаря на исканията и молбите на ВЪЗЛОЖИТЕЛЯ във връзка с изпълнението и контрола по настоящия договор: ............................................................................................



15. да не разпространява информация, която му е станала известна при и/или по повод изпълнението на договора и всяка друга информация, независимо от формата й, но свързана с ВЪЗЛОЖИТЕЛЯ, както и да изисква спазването на тази забрана и от своите служители, работници и подизпълнители;


16. да отговаря за действията/бездействията на своите служители и/или подизпълнители като за свои.

Чл.7. ВЪЗЛОЖИТЕЛЯТ е длъжен:

1. да купува и приема договорените количества електрическа енергия в мястото на доставка, съгласно уговореното в настоящия договор;

2. да заплаща на ИЗПЪЛНИТЕЛЯ количествата електрическа енергия по цената, определена съгласно уговореното в раздел II от настоящия договор;

3. да извършва всички необходими действия и да оказва пълно съдействие на

ИЗПЪЛНИТЕЛЯ при и по повод изпълнението на настоящия договор;

4. да уведомява ИЗПЪЛНИТЕЛЯ в посочените в Договора срокове при:

а/ невъзможност или забавяне на изпълнението на задълженията му по Договора;

б/ за провеждане на планови ремонти или други дейности, които биха повлияли на изпълнението на задължението му за приемане на договорените количества;

в/ промяна в лицата, които го представляват или са упълномощени да извършват действия по изпълнението на този Договор;

г/ промяна в данните по регистрация, в данните, необходими за издаване на данъчни фактури, в номерата на банковите си сметки и др.

 V. ПРЕХВЪРЛЯНЕ НА СОБСТВЕНОСТТА И РИСКА

Чл. 8. Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка;

Чл. 9. (1) ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

(2) ВЪЗЛОЖИТЕЛЯТ поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

VІІ. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ

Чл. 10. (1) Измерването на доставяните количества електрическа енергия в мястото на доставка следва да бъде в съответствие с изискванията на ПТЕЕ и ПИКЕЕ и действащите правила за измерване на количеството електрическа енергия.

(2) Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

VІІІ. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ

Чл.11. Отчитането чрез средствата за измерване се извършва в сроковете и съгласно изискванията, определени в ПТЕЕ и ПИКЕЕ.

Чл.12. Количествата електрическа енергия, продадени и закупени по този Договор, се определят съгласно данните, предоставени от ОЕМ на страните или средства за контролно мерене на Възложителя.

Чл.13. При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 /три/ работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

IX. ОТГОВОРНОСТ НА СТРАНИТЕ, САНКЦИИ И НЕУСТОЙКИ

Чл. 14. ВЪЗЛОЖИТЕЛЯТ не носи отговорност и не заплаща неустойка в случай на нарушаване договорените прогнозни количества електрическа енергия с възможни отклонения от посоченото количество в чл. 1, ал. 3 от договора. 
Чл. 15. При едностранно прекратяване на договора от страна на ИЗПЪЛНИТЕЛЯ, или направени разходи от ВЪЗЛОЖИТЕЛЯ вследствие на неизпълнение от ИЗПЪЛНИТЕЛЯ на дейности, регламентирани в договора или други нормативни актове и правилата, които се отнасят до предмета на този договор, ИЗПЪЛНИТЕЛЯТ се задължава да заплати неустойка в размер на 50% върху разликата в общата стойност без ДДС по договора и цената на доставчик от последна инстанция за срок от четири месеца, към датата на прекратяване на договора.. 
Чл.16. ВЪЗЛОЖИТЕЛЯТ има право да прихваща дължимите неустойки по настоящия договор срещу плащанията на цената, както и от гаранцията за добро изпълнение. 
Чл.17.ВЪЗЛОЖИТЕЛЯТ уведомява писмено ИЗПЪЛНИТЕЛЯ за размера на начислените неустойки. 
Чл.18. ИЗПЪЛНИТЕЛЯТ се задължава в срок от 7 (седем) работни дни от датата на получаване на писменото уведомление по чл.17 да заплати дължимата сума. 

Чл.19. (1) При пълно неизпълнение на задълженията от ИЗПЪЛНИТЕЛЯ с повече от 30 дни или при системно неизпълнение на някои от другите задължения, ВЪЗЛОЖИТЕЛЯТ има право да развали договора със седемдневно писмено предизвестие. В този случай ИЗПЪЛНИТЕЛЯТ дължи и неустойка в размер на 100 % от стойността по чл. 4 без ДДС от договора.
 (2) Пълно неизпълнение по смисъла на ал.1 е налице, когато ИЗПЪЛНИТЕЛЯТ не е изпълнил нищо от конкретно свое задължение в определения за това срок, или когато е извършил нещо, противно на това, което се е задължил да не върши, или е изпълнил нещо, което е в отклонение от поръчаното, или е извършил всичко, което е бил длъжен да изпълни, но с такова закъснение или толкова лошо, че изпълнението е безполезно за ВЪЗЛОЖИТЕЛЯ. 
(3) При условията на ал. 1 ВЪЗЛОЖИТЕЛЯТ има право да задържи гаранцията за изпълнение. Констатациите по ал. 1 се правят с констативен протокол от упълномощените от ВЪЗЛОЖИТЕЛЯ лице/-а. Копие от протокола се предава на ИЗПЪЛНИТЕЛЯ. 
Чл.20. Неизправната страна дължи обезщетение за претърпени вреди и пропуснати ползи, ако те превишават неустойката, но не повече от размера на общата стойност по договора. 
X.  ФОРСМАЖОРНИ ОБСТОЯТЕЛСТВА
Чл.21. (1) Страните по настоящия договор не дължат обезщетение за претърпени вреди и загуби, в случай, че последните са причинени от непреодолима сила.

(2) В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

(3) Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 7 (седем) дни от настъпването на непреодолимата сила. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията и свързаните с тях насрещни задължения се спира.

ХІ.  ПРЕКРАТЯВАНЕ И РАЗВАЛЯНЕ НА ДОГОВОРА

Чл.22. (1) Настоящият  договор се прекратява с изтичане на крайния срок или предсрочно по взаимно съгласие между страните, изразено в писмена форма;

(2) ВЪЗЛОЖИТЕЛЯТ може да развали договора без предизвестие, когато ИЗПЪЛНИТЕЛЯТ:

1. не изпълни точно някое от задълженията си по договора;

2. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

3. бъде обявен в несъстоятелност или когато е в производство по несъстоятелност или ликвидация.
(3) ВЪЗЛОЖИТЕЛЯТ има право да прекрати договора с 10 дневно предизвестие  при възникване на обстоятелствата по чл. 118, ал. 1, т. 1 от ЗОП.

(4) ВЪЗЛОЖИТЕЛЯТ има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 от ЗОП във връзка с чл. 73, т. 1 от ППЗОП.

(5) При прекратяване на договора на някое от основанията по чл. 118, ал. 1, т. 2 и 3 от ЗОП. Възложителят не дължи обезщетение за претърпените вреди от прекратяването на договора.

(6) Договорът се прекратява без предизвестие от ВЪЗЛОЖИТЕЛЯ на основание чл.5, ал. 1, т. 3, б. „б“ от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, когато се установи, че въз основа на неверни данни Изпълнителят е приложил изключението по чл. 4 от същия закон. В случай че обществената поръчка е изпълнена Изпълнителят трябва да възстанови всички получени суми ведно със законната лихва, като Възложителят не дължи компенсации и обезщетения.
ХІI. КОНФИДЕНЦИАЛНОСТ

Чл.23. (1) ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при или по повод изпълнението на договора.

(2) ИЗПЪЛНИТЕЛЯТ няма право, без предварителното писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред експертите, отговорни за изпълнението на поръчката. Разкриването на информация пред такива лица се осъществява само в необходимата степен за целите на изпълнението на договора.

(3) ИЗПЪЛНИТЕЛЯТ се задължава да не използва информация, станала му известна при изпълнение на задълженията му по настоящия договор за своя изгода и/или за изгода на трети лица.

(4) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.


(5) ВЪЗЛОЖИТЕЛЯТ е длъжен да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

ХІІІ. ЗАКЛЮЧИТЕЛНИ РАЗПОРЕДБИ


Чл.24. Изменение на настоящия договор се допуска по изключение, при условията на чл. 116 от ЗОП.

Чл.25. (1) Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни, когато са изпратени по един от или няколко от следните начини:

-по пощата (с обратна разписка), 

-по факс, 

-по електронна поща, съгласно условията на ЗЕДЕП,

За Възложителя: ...............................................

За Изпълнителя: ...............................................

или предадени чрез куриер, срещу подпис на приемащата страна.

(2) Когато някоя от страните е променила адреса си /пощенски или електронен/, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

Чл.26. Всички спорове по този договор ще се уреждат чрез преговори между страните, а при непостигане на съгласие, ще се отнасят за решаване от компетентния съд в Република България.

Чл.27. За всички неуредени в този договор въпроси се прилагат разпоредбите на действащото законодателство.

Чл.28. Нито една от страните няма право да прехвърля правата и задълженията, произтичащи от този договор, на трета страна, освен в случаите по  чл. 116, ал. 1, т. 4 от ЗОП.

Неразделна част от настоящия договор са:
1.Лицензия за дейността „търговия с електрическа енергия" по чл. 39, ал. 1, т. 5 от ЗЕ и допълнение на лицензията с права и задължения за дейността „координатор на стандартна балансираща група"
2. Техническо предложение за изпълнение на поръчката – Образец № 11
3. Ценово предложение – Образец № 12.
Настоящият договор се състави в 2 (два) еднообразни оригинални екземпляра на български език – по един за ВЪЗЛОЖИТЕЛЯ и за ИЗПЪЛНИТЕЛЯ и се подписа, както следва:
ВЪЗЛОЖИТЕЛ:                      



ИЗПЪЛНИТЕЛ:

ДИРЕКТОР:
………………

         
          
  УПРАВИТЕЛ: …………….. 

                     (ЯНИЦА МИЛЕВА)         

СЧЕТОВОДИТЕЛ: ……………….

                   (РОСИЦА ВАСИЛЕВА)        

